เมื่อก่อนเป็นคนไม่กินข้าวเช้า กินข้าวผิดเวลา แล้วก็ชอบกินชาเขียว บางทีก็มีความเครียด เลยปวดท้อง ช่วง3สัปดาห์แรก ไปหา ให้ยาลดกรด มา ดีขึ้น แล้วพอหยุดยา สักพัก เป็นเหมือนเดิม แล้วก็ไปหาอีก ให้ยาช่วยย่อยกับยาเคลือบกระเพราะมา ก็กิน อาการดีขึ้นไป หารวมแล้ว4ครั้ง เห็นเราไม่สบายใจ เลยจะให้ส่องกล้อง ทีนี้ เราดีขึ้นไม่ค่อยปวดแล้วแล้วไม่ไป แต่คือ ถ้าวันไหน กินข้าวผิดเวลามื้อนึง เช่น กินบ่าย2 กินข้าวเช้า 11โมง ก็จะปวดท้องไปสัก3-5วัน เป็นๆหายมาอยู่พักนึง ครั้งนี้ มีอาการ เรอเยอะ ผายลมเยอะบางทีก็มีอาการเจ็บท้องขึ้นมาแล้วก็หายไป แบบแว้บเดียว ปวดใต้ลิ้นปี่ กดๆไปแล้วเจ็บๆในบางที เมื่อคืนอยากจะอ้วกมากๆ แต่ด้วยความที่ นอนดึก สักตี2-3 ไม่รุ้ว่าเกี่ยวกับทำให้จำอ้วกไหมนะ บางทีหายใจสุดปอด ก็จะเจ็บๆท้อง อยากปรึกษาคุณว่าจะเป็นอะไรร้ายแรงไหมคะ มีคำแนะนำอะไรบ้าง รุ้สึกกังวลมากจริงๆค่ะ
สวัสดีค่ะ จากอาการที่เล่ามา การวินิจฉัยที่เป็นไปได้-กระเพาะอาหารอักเสบหรือมีแผลในกระเพาะอาหาร อาจมีคลื่นไส้ กินได้น้อยร่วมด้วย-กรดไหลย้อน อาจเป็นอาการแสบร้อนกลางอก จุกแน่นคอ ไอ คลื่นไส้ อาเจียน-ลำไส้อักเสบ ทำให้ปวดท้องบิด ถ่ายเหลว-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-เนื้องอกในกระเพาะอาหาร อาจทำให้จุกอืด อิ่มเร็ว น้ำหนักลด คลื่นไส้หากเป็นอาการปวดที่สัมพันธ์กับอาหารชัดเจน จะนึกถึงเรื่องกระเพาะอาหารอักเสบหรือมีแผลในกระเพาะมากที่สุดอาการอันตรายที่ควรรีบไปพบแพทย์เช่น มีอาการแสบท้องมาก เรอบ่อย คลื่นไส้มาก กินได้น้อย ถ่ายเป็นเลือด ถ่ายดำ อาเจียนเป็นเลือด น้ำหนักลด แต่ตอนนี้หากต้องการได้การวินิจฉัยที่แน่นอน ควรไปพบแพทย์เพื่อตรวจร่างกายเพิ่มเติมการดูแลตัวเองเบื้องต้น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม ร่วมกับการรับประทานยาลดกรดในกระเพาะภายใต้การดูแลของแพทย์